Årsberetning bolig 2021

Beskrivelse av boligen

* Boligen hadde 4 brukere pr. 31.12.21. Alle brukerne flyttet inn høsten 2020.
* Boligen har 11,91 årsverk pr 31.12.21
* Det er ansatt tre vernepleiere og en helsefagarbeider ved avdelingen. Vi har også en lærling i helsefagarbeid
* Vi yter tjenester til brukere med multifunksjonshemming og sammensatte behov. Det er en homogen gruppe som trives godt sammen.
* Boligens målsetting er å yte et godt og helhetlig tjenestetilbud for den enkelte bruker med utgangspunkt i brukers behov, ressurser og samarbeid med pårørende/verge.
* Målrettet miljøarbeid er med på å fremme den enkelte brukers utvikling fysisk, psykisk og sosialt.

Dette har vi arbeidet med i år

* Pandemien har ikke sluppet taket, og smittevern har derfor vært i fokus hos oss hele året for å beskytte våre sårbare brukere.
* I en periode med høyt smittetrykk i samfunnet ble det igangsatt en midlertidig turnus med langvakter for å redusere risikoen for smitte inn i boligen.
* I løpet av året har vi jobbet med å tilrettelegge for meningsfulle dager med trivelige aktiviteter for brukerne med hensyn til samfunnets restriksjoner. I høst fikk vi muligheten til å reise på tur til Kiel med to av brukerne. Det var en positiv opplevelse for både brukere og personale.
* Personalet har fått gjennomgang av brannrutiner med vaktmester, samt to brannøvelser utført på avdelingen.
* Personalgruppen har vært på internkurs og tatt e-læringskurs. Det er spesielt kap 9, observasjonskompetanse og smittevern som har vært fokusområder. Vi har også hatt forflytningskurs med fysioterapeutene på huset.
* Vi har hatt en planleggingsdag på avdelingen med kap 9 som hovedtema. Her bidro fagkonsulentene.

Avdelingsleders vurdering:

Pandemi og smittevern har preget året, og personalgruppen har vist at de strekker seg langt for brukerne våre. Jeg er imponert over hvor tilpasningsdyktige og løsningsorienterte de har vært, og ser at dette har bidratt til en trygg og meningsfull hverdag for brukerne våre.

Ninett Fjellbu Vanghøj

Avdelingsleder